b"\n_START_ARTICLE_\nFlor d'aranya\n_START_SECTION_\nDistribuci\xc3\xb3\n_START_PARAGRAPH_\n\xc3\x89s nadiua del sud d'Europa, i prou comuna a Andalusia. Es pot trobar, ans que m\xc3\xa9s rarament, als pa\xc3\xafsos del nord d'Europa, a l'\xc3\x80frica del Nord i al sud-oest d'\xc3\x80sia._NEWLINE_La flor d'aranya es cultiva com a planta ornamental, tot i que es troba en estat asilvestrat en alguns llocs del Principat._NEWLINE_Tamb\xc3\xa9 es cultiva als jardins de l'Am\xc3\xa8rica del Nord. Creix silvestre en els sembrats i els llocs negats.\n_START_SECTION_\nDescripci\xc3\xb3\n_START_PARAGRAPH_\nLa flor d'aranya \xc3\xa9s una planta herb\xc3\xa0cia anual erecta, pilosa i sedosa de 10 a 50\xc2\xa0cm d'al\xc3\xa7ada. La tija \xc3\xa9s erecta, glabra, verda i poc ramificada. Forma una arrel prima i axonomorfa. Les fulles s\xc3\xb3n estretament lanceolades._NEWLINE_Les flors s\xc3\xb3n solit\xc3\xa0ries amb les dents del calze m\xc3\xa9s llargues que la corol\xc2\xb7la, normalment purp\xc3\xbaria. Les flors poden ser de color blanc, rosat, blau i violat clar. Es cultiva per a la decoraci\xc3\xb3 o guarniments florals, amb colors molt variats i impressionants._NEWLINE_El fruit \xc3\xa9s en c\xc3\xa0psula i les llavors s\xc3\xb3n t\xc3\xb2xiques.\n_START_SECTION_\nNoms\n_START_PARAGRAPH_\nEntre els noms vulgars d'aquesta planta cal mencionar niella, estel, estel-mare, estrella de camp, estrelleta de camp, lluenta, llanterna, barbes d'ermit\xc3\xa0, unflabou, niella lluent i herba de capseta._NEWLINE_En angl\xc3\xa8s es coneix amb els noms de love in the mist ('amor en la boira') i devil in the bush ('dimoni en el bosc')."